Ma aangekla wat dogter glo aan boer verskaf vir seksArgieffoto Die twee is verlede jaar in hegtenis geneem nadat die vrou glo haar dogter, toe 11 jaar oud, aan die boer verskaf het vir seksuele doeleindes. Die vrou het glo ook haar dogter gedwing om nog twee meisies vir die boer te “werf”. Tsepo Ndwalaza, woordvoerder van die nasionale vervolgingsgesag (NVG), het gesê die man en vrou staan tereg op 28 aanklagte, waaronder seksuele uitbuiting van kinders en mensehandel met seksuele doeleindes. “As deel van die pleitooreenkoms het die beskuldigdes versoek dat van die aanklagte teen hulle laat vaar word, maar die staatsaanklaer was nie gelukkig daarmee nie,” het Ndwalaza gesê. ŉ Pleitooreenkoms is wel bereik sonder dat enige aanklagte laat vaar is. Die beskuldigdes verskyn Donderdag weer in die hof wanneer hulle na verwagting gevonnis sal word. News24